CELEX: 62009CN0528
Language: mt
Date: 2009-12-17 00:00:00
Title: Kawża C-528/09: Rikors ippreżentat fis- 17 ta’ Diċembru 2009 — Il-Kummissjoni Ewropea vs Ir-Repubblika tal-Estonja

13.3.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 63/26
            
         Rikors ippreżentat fis-17 ta’ Diċembru 2009 — Il-Kummissjoni Ewropea vs Ir-Repubblika tal-Estonja
   (Kawża C-528/09)
   2010/C 63/44
   Lingwa tal-kawża: l-Estonjan
   
      Partijiet
   
   
      Rikorrenti: Il-Kummissjoni Ewropea (rappreżentanti: A. Marghelis u K. Saaremäel-Stoilov)
   
      Konvenuta: Ir-Repubblika tal-Estonja
   
      Talbiet tal-parti ikorrenti
   
   
               —
            
            
               tiddikjara li r-Repubblika tal-Estonja naqset milli twettaq l-obbligi tagħha taħt id-Direttiva 2002/96/KE (1) tal-Parlament Ewropew u tal-Kunsill, tas-27 Jannar 2003, dwar skart ta’ tagħmir elettriku u elettroniku, billi ma ttrasponietx b’mod korrett fid-dritt intern tagħha l-Artikolu 3(i)(iii), it-tielet subparagrafu tal-Artikolu 8(2) u t-tieni subparagrafu tal-Artikolu 8(3) ta’ din id-direttiva;
            
         
               —
            
            
               tikkundanna lir-Repubblika tal-Estonja għall-ispejjeż.
            
         
      Motivi u argumenti prinċipali
   
   Id-Direttiva 2002/96/KE tal-Parlament Ewropew u tal-Kunsill, tas-27 Jannar 2003, tirregola t-trattament ta’ skart ta’ tagħmir elettriku u elettroniku. Wara analiżi tal-miżuri li bihom din id-direttiva hija implementata fil-liġi Estonjana, il-Kummissjoni tikkunsidra li r-Repubblika tal-Estonja ma ttrasponietx b’mod korrett fid-dritt intern tagħha l-Artikolu 3(i)(iii), it-tielet subparagrafu tal-Artikolu 8(2) u t-tieni subparagrafu tal-Artikolu 8(3) tad-Direttiva.
   L-Artikolu 3(i)(iii) tad-Direttiva jiddefinixxi l-produttur ta’ tagħmir elettriku u elettroniku. Il-leġiżlazzjoni Estonjana dwar l-iskart ta’ tagħmir elettriku u elettroniku fiha żewġ definizzjonijiet differenti ta’ produttur u dan jagħmel diffiċli l-komprensjoni u l-applikazzjoni tar-regoli dwar it-trattament ta’ tagħmir elettroniku.
   It-tielet subparagrafu tal-Artikolu 8(2) tad-Direttiva jipprovdi li l-ispejjeż ta’ ġbir, trattament u rimi/qerda b’mod ambjentali ma għandhomx jintwerew separatament lix-xerrejja fil-ħin tal-bejgħ ta’ prodotti ġodda. Ir-Repubblika tal-Estonja ma ttrasponietx dan ir-rekwiżit fid-dritt intern tagħha.
   It-tieni subparagrafu tal-Artikolu 8(3) tad-Direttiva jipprovdi li l-Istati Membri għandhom jiżguraw li għal perijodu tranżitorju ta’ tmien snin wara d-dħul fis-seħħ ta’ din id-direttiva, il-produtturi jitħallew juru lix-xerrejja, fil-ħin tal-bejgħ ta’ prodotti ġodda, l-ispejjeż ta’ ġbir, trattament u rimi/qerda b’mod ambjentali, fejn l-ispejjeż imsemmija ma għandhomx jaqbżu l-ispejjeż attwalment miġbura. L-Estonja ma ttrasponietx dan l-obbligu fid-dritt intern tagħha.
   Ir-Repubblika tal-Estonja rrikonoxxiet il-ksur imsemmi tal-Artikolu 3(i)(iii), tat-tielet subparagrafu tal-Artikolu 8(2) u tat-tieni subparagrafu tal-Artikolu 8(3) tad-Direttiva u fit-tweġiba tagħha għall-opinjoni motivata tal-Kummissjoni qablet li temenda l-liġi dwar l-iskart sabiex tirrimedja għal dan il-ksur. Billi sal-lum il-Kummissjoni għadha ma kkonstatatx li r-Repubblika tal-Estonja adottat l-emenda għal-liġi dwar l-iskart, jew għall-inqas ma kkomunikatilhiex, il-Kummissjoni tqis li r-Repubblika tal-Estonja naqset milli twettaq l-obbligi tagħha taħt din id-direttiva billi ma ttrasponietx b’mod korrett fid-dritt intern tagħha l-Artikolu 3(i)(iii), it-tielet subparagrafu tal-Artikolu 8(2) u t-tieni subparagrafu tal-Artikolu 8(3) tad-Direttiva.
   
      (1)  ĠU Edizzjoni Speċjali bil-Malti, Kapitolu 15, Vol. 7, p. 359